b'\n_START_ARTICLE_\nTulai\n_START_SECTION_\nTul\xc5\xb3 susiskirstymas\n_START_PARAGRAPH_\nDauguma tul\xc5\xb3 yra hinduistai. Jie susiskirst\xc4\x99 \xc4\xaf tokias kastas kaip: buntai, mogavyrai (Mogaveera), bilavai (Billava), kulalai, ganigai, \xc5\xa1ivali brahmanai (Shivalli Brahmins), sthanika brahmanai (Sthanika Brahmins) ir kiti._NEWLINE_Tul\xc5\xb3 tautos atstovai yra kai kurie gars\xc5\xabs Indijos kino aktoriai, pvz., Aishwarya Rai, Shilpa Shetty.\n_START_SECTION_\nTradicijos\n_START_PARAGRAPH_\nTulai laikosi Aliya Kattu sistemos, kur i\xc5\xa1 vyri\xc5\xa1kio (d\xc4\x97d\xc4\x97s) paveldi jos sesers s\xc5\xabnus. To nesilaiko tik brahmanai ir Parivara buntai. Kitos specifin\xc4\x97s tradicijos yra Bhuta Kola (dvasi\xc5\xb3 garbinimas), Nagaradhane (gyva\xc4\x8di\xc5\xb3 garbinimas) ir Jak\xc5\xa1agana (Yakshagana, savitas teatras)._NEWLINE__NEWLINE_Tul\xc5\xb3 Naujieji Metai vadinami Bisu, jie sutampa su \xc5\xa1vent\xc4\x97mis Baisakhi, Vishu ir Songkran (taj\xc5\xb3 Naujieji Metai).\n_START_SECTION_\nAutonomijos reikalavimas\n_START_PARAGRAPH_\nNuo Indijos nepriklausomyb\xc4\x97s paskelbimo ir Indijos valstij\xc5\xb3 v\xc4\x97lesni\xc5\xb3 pertvarkym\xc5\xb3 tulai reikalauja tul\xc5\xb3 kalbai nacionalin\xc4\x97s kalbos statuso ir \xc4\xafkurti tul\xc5\xb3 valstij\xc4\x85 Tulu Nadu. Anks\xc4\x8diau kiek prislop\xc4\x99s paskutiniais metais autonomijos siekimas v\xc4\x97l stipr\xc4\x97ja. Kelios organizacijos (pvz., Tulu Rajya Horata Samiti) pl\xc4\x97toja \xc5\xa1\xc4\xaf tul\xc5\xb3 siek\xc4\xaf ir da\xc5\xbenai regnia Tulu Nadu miestuose mitingus ir demonstracijas, kuriuose propaguoja \xc5\xa1\xc4\xaf siek\xc4\xaf.'